Lav et referat af nedenstående tekst:

Tekst:
Ifølge købernes plan skal der opføres 30 lejligheder og otte rækkehuse på rådhusgrunden. Når det nuværende bibiliotek er revet ned, vil Rema 1000 bygge en dagligvareforretning på stedet. Boligbyggeriet kommer til at bestå af tre fløje, når det står færdigt i 2017. Østfløjen ud mod Hobrovej og nordfløjen mod Citycentret vil tilsammen rumme 30 lejligheder i tre etager. De fleste af lejlighederne vil være tre-værelses-, enkelte er to-værelseslejligheder. Ud imod Bavnebakken bygges otte rækkehuse i to plan. Lejlighedskomplekset åbner sig mod syd, hvor den eksisterende vej mellem Hobrovej og Bavnebakken nedlægges. Her laves parkeringsplads. Mellem de tre fløje er det ideen at etablere et mindre bytorv og et grønt område med legeplads. Salgssaftalen indebærer, at køberne overtager to grunde, hvor bygningerne er fjernet. Det er kommunen der skal stå for nedrivningen. Kommunen har udbudt nedrivningsarbejdet i licitation. Forventningen er, at nedrivning og udstykning er færdig i midten af 2015. Boligbyggeriet kan derefter gå i gang. Efter at biblioteket er rykket ind i de nye lokaler ved STUBhuset, kan nedrivningen af bygningen Hobrovej 90 gå i gang. Opførelsen af Rema 1000-butikken starter efter tidsplanen i oktober 2016. Glæde over hurtigt salg Borgmester Leon Sebbelin er glad for, at det er lykkedes at gennemføre et hurtigt salg af det gamle rådhus og biblioteket på Hobrovej. - Salget understreger, at der er interesse for at investere. Og det er tegn på, at der er generel grøde i økonomien. Jeg skal selvfølgelig heller ikke beklage, at der nu er sat dato på, hvor længe vi skal have tomme bygninger liggende på hovedgaden i Støvring.

Referat:
Boligselskabet Nordjylland og Rema 1000 har købt det nedlagte rådhus og bibliotek i Støvring for 15 millioner kroner.